Aleksandryjo (grc.: Ἀλεξάνδρεια; łac.: "Alexandria"; arab.: الإسكندرية "Al-Iskandrija") – druge podug wielości ludzi miasto we Egipcie, rozlygowane nad brzegym Strzōdziymnygo Morza, nojrogszo hawyna morsko we Egipcie. Podug tradycyji, zołożōno we 332 p.n.e. ôd Macedōńskigo Aleksandra. Podug Alaina Verona miasto istnioło ôd 2686 p.n.e., a Macedōński Aleksander yno je rozbudowoł a doł mu swoje miano. Za Ptolymyjuszōw Aleksandryjo bōła stolicōm Egiptu, niyskorzi za Rzimskigo Cysorstwa stolicōm prowincyje. We 641 zdobyto ôd muzułmanōw, kere shajcowoły Aleksandryjsko Biblijoteka, poważano za jedyn ze Siydmiu Cudōw Świata. Niyskorzi utraciła znoczynie skiż coroz srogszyj roli Kajiru. Terozki je srogim ôstrzodkem naukowym, kulturalnym a industryjowym.